**Terrorangrepet i Islamabad 15. mars 2008** skjedde da en bombe eksploderte i en italiensk restaurant i Islamabad i Pakistan. Det var det første angrepet rettet direkte mot utlendinger i Pakistan siden 2002.

Bakgrunn
--------

Den lange rekke med selvmordsaksjoner i Pakistan startet etter at politi og soldater stormet Den røde moské i Islamabad i juli 2007, noe som førte til at over hundre islamittiske studenter ble drept i kampene.

Mere enn 500 mennesker har blitt drept i Pakistan før dette tvilling-angrepet i ulik miltant-relatert voldshendelser, inklusive en rekke selvmordsbomber. Siden 18. februar 2008 har det vært i alt syv bombeattentater i Pakistan, inklusive dette og Terrorangrepene i Lahore 11. mars 2008. Militante grupper har de siste årene vært ansvarlig for flere voldelige aksjoner mot både politivesenet og hæren, som har slått hardt ned på militante i de nordvestlige provinsene i Pakistan.

Angrepet
--------

Angrepet var rettet mot den restauranten Luna Caprese i Islamabad. Dette er en restaurant som jevnlig brukes av utenlandske diplomater, hjelpearbeidere og journalister. Restauranten var full av amerikanske og kinesiske gjester da bomben gikk av, iflg en som arbeider på stedet. Angrepet skal ha vært en bombe som var plassert der, og ikke en selvmordsbomber.

### Skader

Tre personer ble drept og minst 20 ble såret. En av de drepte var en tyrkisk kvinne. De sårede inkluderer folk fra Japan, Canada, Storbritannia, Tyskland, Italia og Tyrkia, ifølge offisielle kilder. Fem sårede var amerikanere, ifølge pakistansk politi. Sky News meldte at en britisk diplomat ble lettere såret i angrepet. Fire av de sårede var amerikanske FBI-agenter.

Ansvar
------

Ingen tok på seg ansvaret for angrepet med en gang, men tidligere angreper i området har pakistanske myndigheter beskyldt pro-Taliban militante grupper, i væpnet konflikt med den pakistanske hæren om å stå bak.

Vestlige nyhetsmedier meldte 16. mars at militante grupper lojale til pro-Taliban kammondøren Baitullah Mehsud hadde tatt på seg ansvaret for terrorangrepet i Islamabad. Mehsud har tidligere fått skylden av pakistanske myndigheter for å stå bak flere andre angrep, inklusive mordet på Benazir Bhutto i desember 2007. Reuters siterte Maulana Omar, en talsmann for Mehsud, som også tok ansvaret for det doble terrorangrepet i Lahore 11. mars.

Etterforskning
--------------

Pakistansk politi arresterte 232 muslimske studenter etter angrepet, i jakten på gjerningsmennene.

Reaksjoner
----------

* Pakistans flagg Den fungerende pakistanske statsministeren, Mohammedmian Soomro, fordømte angrepet.
* USAs flagg Amerikanske myndigher uttalte at de fordømte den siste i en serie terrorangrep i Pakistan, som har tatt over 500 liv siden januar.

Se også
-------

* Parlamentsvalget i Pakistan 2008
* Terrorangrepene i Lahore 11. mars 2008

Referanser
----------

1. 1 2 3  (en) CNN: Four FBI agents hurt in Pakistan bombing, source says, 16. mars 2008
2. 1 2 3 4  (no) Nettavisen: Tre drept i Islamabad, 15. mars 2008
3. 1 2 3 4  (en) BBC News: Pakistan restaurant hit by blast, 15. mars 2008
4. ↑  (no) Dagsavisen: Terrorbomber ryster Pakistan[*død lenke*], 12. mars 2008
5. ↑  (en) Reuters: Twin suicide blasts kill 24 in Pakistan's Lahore, 11. mars 2008
6. ↑  (no) Dagbladet: 19 drept i bombeattentat i Lahore, 11. mars 2008
7. ↑  (no) Klassekampen: Voldsbølge i Pakistan[*død lenke*], 12. mars 2008
8. 1 2  (no) Aftenposten: restaurant i Islamabad, 15. mars 2008
9. ↑  (en) Los Angeles Times: 18 killed in Pakistan missile strike[*død lenke*], 16. mars 2008
10. ↑  (en) Mathaba: Pakistan: Police arrest seminary students after Islamabad blast[*død lenke*], 17. mars 2008
11. ↑  (en) Xinhuanet: Nurse at U.S. embassy killed in blast in Pakistan, 15. mars 2008

| * v
* d
* r
Terrorangrep i 2008 |
| --- |
| Januar | 10. Lahore **·** 14. Kabul Serena Hotell **·** 16. Buttala **·** 18. Hadramut **·** 21. Al-Hajaj **·** 23. Mosul **·** 29. Madhu |
| Februar | 1. Bagdad **·** 2. Colombo **·** 4. Dimona **·** 5. Bosaso **·** 9. Charsadda **·** 10. Balad **·** 16. Parachinar **·** 17. Kandahar **·** 18. Spin Boldak **·** 26. Mosul |
| Mars | Jerusalem **·** Bagdad **·** 11. Lahore **·** 15. Islamabad **·** 17. Karbala **·** 23. Mosul **·** 26. Helmand |
| April | 3. Adayaa **·** 4. Sadiya **·** 6. Colombo **·** 10. Kandahar **·** 15. Baquba **·** Ramadi **·** Bu Mohammed **·** Bilbao **·** 20. Elgoibar  **·** 25. Piliyandala **·** 27. Mosul |
| Mai | Bara **·** Bagdad **·** Baladrouz **·** 2. Saada **·** 9. Ampara **·** 13. Jaipur **·** Legutiano **·** Abu Minasir **·** 15. Farah **·** 16. Colombo |
| Juni | 2. Islamabad **·** Colombo **·** Kandy **·** 17. Bagdad **·** Garma **·** Mosul |
| Juli | 25. Bangalore **·** 26. Ahmedabad **·** 27. Istanbul **·** Bagdad **·** Kirkuk |
| August | 23. Swat |
| September | 6. Peshawar **·** 15. Morelia **·** 20. Islamabad |
| November | 4. Mumbai |